|  |
| --- |
| Številka: 410-80/2024-2711-3 |
| Ljubljana, 8. 1. 2025 |
| EVA / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Soglasje k Finančnemu načrtu Zavoda za zdravstveno zavarovanje Slovenije za leto 2025 – predlog za obravnavo**  |
| **1. Predlog sklepov vlade:** |
| Na podlagi tretjega odstavka 70. člena Zakona o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO, 51/21, 159/21, 196/21 – ZDOsk, 15/22, 43/22, 100/22 – ZNUZSZS, 141/22 – ZNUNBZ, 40/23 – ZČmIS-1 in 78/23) in drugega odstavka 59. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24) je Vlada Republike Slovenije na \_\_ seji dne\_\_.\_\_ 2025 sprejela naslednjiS K L E P Vlada Republike Slovenije je dala soglasje k Finančnemu načrtu Zavoda za zdravstveno zavarovanje Slovenije za leto 2025, ki ga je določila Skupščina Zavoda za zdravstveno zavarovanje Slovenije na 16. redni seji 16. 12. 2024. Barbara Kolenko Helbl GENERALNA SEKRETARKAPrejmejo:* Zavod za zdravstveno zavarovanje Slovenije
* Ministrstvo za zdravje
* Ministrstvo za finance
* Služba Vlade Republike Slovenije za zakonodajo
* Urad Republike Slovenije za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| dr. Valentina Prevolnik Rupel, ministrica za zdravjeDenis Kordež, državni sekretar ministrstva za zdravjemag. Vlasta Mežek, generalna direktorica Direktorata za dostopnost in ekonomiko |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Zavod za zdravstveno zavarovanje Slovenije (v nadaljevanju: ZZZS) v skladu z 52. členom Statuta ZZZS načrtuje svoje finančno poslovanje s finančnim načrtom tako, da v njem predvidi prihodke in druge prejemke ter odhodke in druge izdatke, ločeno za obvezno zdravstveno zavarovanje (v nadaljevanju: OZZ) in obvezno zavarovanje za dolgotrajno oskrbo (v nadaljevanju: OZDO).Pri načrtovanju za leto 2025 je upoštevan Zakon o fiskalnem pravilu, na podlagi katerega je Državni zbor sprejel Odlok o okviru za pripravo proračunov sektorja država za obdobje od 2025 do 2027 (v nadaljevanju: Odlok). V Odloku je določen najvišji obseg izdatkov za zdravstveno blagajno za leto 2025 v višini 5.860 milijonov evrov, od tega za zdravstveno varstvo 5.750 milijonov evrov ter 110 milijonov evrov za dolgotrajno oskrbo.Prihodki ZZZS v letu 2025 so načrtovani v višini 6.008 milijonov evrov, od tega za OZZ 5.750 milijonov evrov, za OZDO 258 milijonov evrov ter vključujejo transferne prihodke iz državnega proračuna v višini 397,1 milijona evrov za kritje določenih odhodkov OZZ (v skladu s predlogom zakona o izvrševanju proračunov Republike Slovenije za leti 2025 in 2026 – v nadaljevanju: ZIPRS2526) ter 2,5 milijona evrov za povračilo stroškov za vzpostavitev pogojev za uvedbo dolgotrajne oskrbe.Odhodki ZZZS v letu 2025 so načrtovani v višini 5.860 milijonov evrov, od tega za OZZ 5.750 milijonov evrov, za OZDO 110 milijonov evrov.Finančni načrt ZZZS za leto vključuje ocenjene finančne učinke plačne reforme v skladu z Zakonom oskupnih temeljih sistema plač v javnem sektorju na povišanje cen zdravstvenih storitev in storitev dolgotrajne oskrbe in sicer: 131,7 milijona evrov v cenah zdravstvenih storitev, 8,9 milijonov evrov v cenah dolgotrajne oskrbe ter 2 milijona evrov v stroških službe ZZZS. Zaradi omejenega obsega izdatkov za OZZ za leto 2025, bo ZZZS 34 milijonov evrov obveznosti za OZZ za leto 2025 prenesel v leto 2026 v skladu s prvim odstavkom 174. člena Uredbe o programih storitev OZZ za leto 2024 (del decembrskih mesečnih akontacij izvajalcem zdravstvenih storitev), s čimer je finančni načrt za OZZ uravnotežen.PRIHODKIPrihodki v letu 2025 so načrtovani v višini 6.008 milijonov evrov. Prihodki OZZ so v letu 2025 načrtovani v višini 5.750 milijonov evrov, kar je nominalno za 8,2 % več kot so ocenjeni prihodki OZZ v letu 2024. Delež celotnih prihodkov OZZ v primerjavi s predvidenim bruto domačim proizvodom v letu 2025 je ocenjen na 8,11 %, kar pomeni povečanje za 0,16 odstotnih točk glede na delež za leto 2024 (7,95 %).Prihodki od prispevkov OZZ so v letu 2025 načrtovani v višini 5.184,6 milijonov evrov, kar je nominalno za 7,9 % več kot so ocenjeni prihodki od prispevkov OZZ v letu 2024. Prihodki od prispevkov OZZ predstavljajo 90,2 % vseh prihodkov OZZ. Prihodki iz naslova neposredno vplačanih prispevkov za zdravstveno zavarovanje in nerazporejeni prispevki za zdravstveno zavarovanje znašajo 4.474,6 milijonov evrov, kar je nominalno za 8,0 % več od ocene preteklega leta in predstavljajo 86,3 % vseh prihodkov od prispevkov OZZ. Vključeni so tudi prihodki iz naslova obveznega zdravstvenega prispevka v višini 697,6 milijonov evrov (brez socialno ogroženih), ki temeljijo na pavšalnem znesku prispevka v višini 35 evrov na zavarovano osebo vključno do februarja 2025 (zavarovanci in njihovi družinski člani - zakonci, starši) ter 37,31 evrov od 1. marca 2025 dalje (dvig pavšalnega zneska je izračunan na podlagi ocene rasti povprečne bruto plače v Republiki Sloveniji v preteklem letu).Prihodki iz naslova posredno vplačanih prispevkov – transferni prihodki iz drugih javnofinančnih institucij (del kontne skupine 740) 710 milijonov evrov oz. 13,7 % vseh prihodkov od prispevkov. Načrtovani prihodki iz prispevkov za obvezno zdravstveno zavarovanje temeljijo na rasti prispevne osnove v letu 2025 (ta je odvisna od predvidene rasti plač in zaposlenosti v Republiki Sloveniji v letu 2025), na prispevnih stopnjah, določenih v Zakonu o prispevkih za socialno varnost in ZZVZZ ter v pavšalnem znesku OZP.Transferni prihodki iz drugih javnofinančnih institucij za leto 2025 so v skladu z ZIPRS2526 načrtovani v višini 397,1 milijonov evrov in zajemajo prejeta sredstva iz državnega proračuna, in sicer do 280 milijonov evrov za stroške zdravil, ki so skladno s Pravilnikom o razvrščanju zdravil na listo razvrščena na seznam bolnišničnih zdravil, presejalnih in preventivnih programov, transplantacij, dializ in cepiv ter do 140 milijonov evrov za izvajanje drugih pravic iz obveznega zdravstvenega zavarovanja. ODHODKISkupni odhodki OZZ v letu 2025 so načrtovani v višini 5.750 milijonov evrov. V primerjavi z ocenjenimi odhodki za leto 2024 so nominalno večji za 8,6 %. Načrtovani znesek odhodkov predstavlja 8,11 % delež v predvidenem bruto domačem proizvodu za leto 2025, kar je za 0,19 odstotnih točk več od ocenjenega deleža za leto 2024 (7,92 %).Odhodki za zdravstvene storitve so načrtovani v znesku 3.863,6 milijonov evrov, kar predstavlja 67,2 % vseh načrtovanih odhodkov OZZ. V primerjavi z ocenjenimi odhodki za leto 2024 so načrtovani z 8,9 % nominalno rastjo.V odhodkih za zdravstvene storitve v letu 2024 so vključena povečanja v skupni višini 362,7 milijonov evrov, ključna povečanja pa so:* 131,6 milijonov evrov na osnovi ocenjenih učinkov vpliva plačne reforme v cenah zdravstvenih storitev, skladno z Zakonom o skupnih temeljih sistema plač v javnem sektorju in kolektivnih pogodbah;
* 106,6 milijonov evrov na osnovi učinkov Uredbe o določitvi programov storitev OZZ za leto 2024 z dvigom cen zaradi dviga plač s 1. 6. 2024 (prenos na letno raven). Od tega so učinki Uredbe o določitvi programov storitev OZZ za leto 2024 načrtovani v višini 76,4 milijonov evrov, učinki dviga cen zaradi dviga plač s 1. 6. 2024 v višini 26,4 milijonov evrov, valorizacija regresa in dodatnega pokojninskega zavarovanja v cenah zdravstvenih storitvah v višini 3,79 milijonov evrov;
* 55 milijonov evrov za povečanje odhodkov za zdravstvene storitve na podlagi vključitve rasti storitev plačanih po realizaciji in SPP;
* 45,5 milijonov evrov za draga zdravila za leto 2025 zaradi uvajanja novih zdravil, predvidenega porasta porabe obstoječih zdravil zaradi daljšega preživetja pacientov, ki uporabljajo draga zdravila in širjenja indikacij;

10 milijonov evrov na osnovi ocene učinkov Splošnega dogovora za pogodbeno leto 2025 oz. Uredbe o določitvi programov storitev OZZ za leto 2025;10 milijonov evrov na osnovi Zakona o duševnem zdravju;* 2,2 milijonov evrov zaradi dviga cen krvi in krvnih derivatov;
* 1,7 milijonov evrov za preventivne projektne programe ohranjanja poklicnega zdravja in promocijo zdravja na delovnem mestu (v skladu z ZIUZDS).

V načrtovanih odhodkih za zdravstvene storitve je upoštevano tudi zmanjšanje v višini 47,8 milijonovEvrov in sicer:* 34,4 milijonov evrov zaradi prenosa plačil iz leta 2025 v leto 2026 (zamik plačila decembrskih akontacij v januar 2026, za kar je pravna podlaga določena v 1. odstavku 174. člena Uredbe za leto 2024), kar uskladi poslovanje v okviru najvišje določenega obsega izdatkov za zdravstveno blagajno za OZZ za leto 2025 po Odloku;
* 13,5 milijonov evrov zaradi drugih medletnih izravnav (predvsem dinamike plačil računov glede na prejem in zapadlost).

Odhodki za zdravila, medicinske pripomočke in cepiva so načrtovani v višini 1.038,4 milijonov evrov. Izkazujejo nominalno rast v višini 9,6 % glede na leto 2024 in predstavljajo 18,1 % vseh odhodkov OZZ. Največji del predstavljajo odhodki za zdravila (842,3 milijonov evrov). ZZZS plačuje zdravila, ki se predpisujejo na recepte in ki so na podlagi ZZVZZ razvrščena na pozitivno listo. Odhodki za zdravila so v letu 2025 načrtovani v znesku 842,3 milijonov evrov (v strukturi predstavljajo 14,6 % vseh načrtovanih odhodkov OZZ), izkazujejo nominalno rast v višini 8,2 % glede na leto 2024.Ocenjena realizacija za leto 2024 je podlaga za načrtovanje odhodkov za zdravila v letu 2025. Pričakovati je, da bo v letu 2025 največ novih zdravil razvrščeno na področju zdravljenja raka, na trg pa prihajajo tudi nova biološka zdravila za zdravljenje kroničnih avtoimunih bolezni, kot so npr. revmatološke. To so zdravila za dokaj veliko populacijo bolnikov in zato ekonomsko pomembna. Vse več pa je tudi vlog za razvrstitev zdravil za hude, redke bolezni, ki so namenjena le posameznim bolnikom, a imajo najvišje cene.Odhodki za zdravljenje v tujini in odhodki na podlagi mednarodnih sporazumov so za leto 2025 načrtovani v višini 103,3 milijonov evrov, kar predstavlja 1,76 % vseh odhodkov. Načrtovani so s 4 % nominalno rastjo v primerjavi z oceno realizacije v letu 2024.Sredstva za denarne dajatve predstavljajo 11,96 % vseh odhodkov ZZZS. V letu 2025 so načrtovana v višini 681,3 milijonov evrov in bodo nominalno za 7,5 % večja od ocenjenih odhodkov za denarne dajatve v letu 2024.Sredstva za nadomestila plače med začasno zadržanostjo od dela za leto 2025 so načrtovana v višini668 milijonov evrov in so nominalno večja od ocenjenih v letu 2024 za 5,9 %. Načrtovana sredstva temeljijo na nominalni rasti števila zaposlenih v letu 2024 za 1,3 % in rasti povprečne plače za preteklo leto za 6,2 %. Rast izdatkov za nadomestila v letu 2025 ne dosega skupne rasti sicer glavnih dejavnikov za povečevanje izdatkov, saj ocenjeni odhodki v letu 2024 vključujejo tudi zaostale refundacijske zahtevke, ki so jih imela nekatera večja podjetja ob prehodu na obvezno elektronsko oddajo zahtevkov in učinek zakonskih določb ponovnega zmanjšanja števila dni v breme ZZZS iz 20na 30 dni.Investicijski odhodki predstavljajo sredstva, ki jih ZZZS nameni za nakup računalniške in druge opreme, zgradb in prostorov ter stroške investicijskega vzdrževanja. Za te namene je v letu 2025 načrtovano skupno 6,4 milijonov evrov. Delež za nakup osnovnih sredstev znaša 67 %, za investicijskovzdrževanje pa 33 % celotnih načrtovanih investicijskih odhodkov.Investicije v informacijsko infrastrukturo in informacijsko opremo, s katero se zagotavlja poleg vzdrževanja tudi nadzor nad sistemom zdravstvenega zavarovanja ter izvajanje zakonskih in drugih obveznosti, predstavlja vrednost v višini 3,5 milijonov evrov, kar predstavlja 55 % vseh načrtovanih investicijskih odhodkov.Finančni načrt ZZZS za leto 2025 je sprejela skupščina ZZZS na 16. redni seji 16. 12. 2024. Predlagamo, da v skladu s tretjim odstavkom 70. člena ZZVZZ Vlada Republike Slovenije da soglasje k Finančnemu načrtu ZZZS za leto 2025. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu: /**
2. **Finančne posledice za državni proračun: /**

**II.a Pravice porabe za izvedbo predlaganih rešitev so zagotovljene: /****II.b Manjkajoče pravice porabe bodo zagotovljene s prerazporeditvijo: /****II.c Načrtovana nadomestitev zmanjšanih prihodkov in povečanih odhodkov proračuna:**  |
| **7.b Predstavitev ocene finančnih posledic pod 40.000 EUR: /** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| V skladu s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) se javnosti ne povabi k sodelovanju pri pripravi sklepa vlade. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  dr. Valentina Prevolnik Rupel ministrica |

Priloga 1: Finančni načrt ZZZS za leto 2025 – ekonomska klasifikacija

Priloga 2: Finančni načrt ZZZS za leto 2025 – interna klasifikacija

Priloga 3: Obrazložitev Finančnega načrta ZZZS za leto 2025

Priloga 4: Sklep Skupščine ZZZS

Priloga 5: Priloga 2

Priloga 6: Mnenji Ministrstva za finance in Službe Vlade za zakonodajo